
讻转讜讘讜转 住讘 注"讗 - 驻讬专讜砖 砖讟讬讬谞讝诇抓

讗讜专讞讗 讚诪讬诇转讗 [讚专讱 讗专抓] 讻诪讛? 诪讛 讛讛转谞讛讙讜转 讛专讗讜讬讛 讘注谞讬谉 讝讛? 讗诪专 专讘: 讞讚砖 讻讗谉 讘讘讬转 讛诪讚专砖, 讜讞讚砖 讘讘讬转. 讜专诪讝 诇讚讘专, 诪诪讛 砖谞讗诪专 讘砖专讜转 讛爪讘讗 砖诇 讚讜讚: "诇讻诇 讚讘专 讛诪讞诇拽讜转 讛讘讗讛 讜讛讬爪讗转 讞讚砖 讘讞讚砖 诇讻诇 讞讚砖讬 讛砖谞讛" (讚讘专讬 讛讬诪讬诐 讗' 讻讝, 讗). 讜专' 讬讜讞谞谉 讗诪专: 讞讚砖 讻讗谉 讘讘讬转 讛诪讚专砖 讜砖谞讬诐 讘讘讬转讜, 砖谞讗诪专 讘驻讜注诇讬诐 砖注讘讚讜 诇爪讜专讱 讘谞讬谉 讘讬转 讛诪拽讚砖: "讞讚砖 讬讛讬讜 讘诇讘谞讜谉 砖谞讬诐 讞讚砖讬诐 讘讘讬转讜" (诪诇讻讬诐 讗' 讛, 讻讞).


讜砖讜讗诇讬诐: 讜专讘 谞诪讬 诪讗讬 讟注诪讗 [讙诐 讻谉 诪讛 讟注诐] 诇讗 讗诪专 诪讛专讗讬讛 讛讛讬讗 砖讗诪专 专' 讬讜讞谞谉? 讜诪砖讬讘讬诐: 砖讗谞讬 [砖讜谞讛] 讘谞讬谉 讘讬转 讛诪拽讚砖, 砖讗驻砖专 诇注砖讜转讜 注诇 讬讚讬 讗讞专讬诐, 砖讛讬讜 讗谞砖讬诐 诪专讜讘讬诐 砖讛讬讜 注住讜拽讬诐 讘讻讱, 讗讘诇 讘讚讘专 砖讗讬 讗驻砖专 诇注砖讜转讜 注诇 讬讚讬 讗讞专讬诐, 谞讜转谞讬诐 诇讜 专砖讜转 诇讛讬讜转 讞讜讚砖 讻讗谉 讜讞讜讚砖 砖诐. 讜砖讜讗诇讬诐 注讜讚: 讜专' 讬讜讞谞谉 诪讗讬 讟注诪讗 [诪讛 讟注诐] 诇讗 讗诪专 诪讛讛讬讗 [诪讗讜转讛] 专讗讬讛 砖讛讘讬讗 专讘? 讜诪砖讬讘讬诐: 砖讗谞讬 讛转诐 讚讗讬转 诇讬讛 讛专讜讜讞讛 [砖讜谞讛 砖诐 讗爪诇 讚讜讚 砖讬砖 诇讜 讘讻讱 专讜讜讞, 砖讻专] 讘注讘讜讚转 讛诪诇讱, 砖讻讬讜谉 砖讬砖 讘讻讱 专讜讜讞 鈥� 砖诪讗 讛讗砖讛 诪讜讜转专转 诇讜 注诇 砖讛讜转讜 注诪讛, 讗讘诇 讘讚讘专 砖讗讬谉 讘讜 专讜讜讞, 讻讙讜谉 转诇诪讜讚 转讜专讛 鈥� 专讜爪讛 讛讗砖讛 砖讬讛讬讛 讛讘注诇 专讜讘 讛讝诪谉 讘讘讬转讜.


讗 讻讬讜谉 砖讛讜讝讻专讛 诪讞诇讜拽转 专讘 讜专' 讬讜讞谞谉 讘注谞讬谉 讘讬转 讛诪拽讚砖, 诪讘讬讗讬诐 诪讞诇讜拽转 谞讜住驻转 讘讬谞讬讛诐, 讗诪专 专讘: 讗谞讞讛 砖讜讘专转 讞爪讬 讙讜驻讜 砖诇 讗讚诐, 砖谞讗诪专: "讜讗转讛 讘谉 讗讚诐 讛讗谞讞 讘砖讘专讜谉 诪转谞讬诐 讜讘诪专讬专讜转 转讗谞讞" (讬讞讝拽讗诇 讻讗, 讬讗), 诪砖诪注 砖讛讗谞讞讛 砖讜讘专转 讞爪讬 讛讙讜祝 注讚 讛诪转谞讬讬诐. 讜专' 讬讜讞谞谉 讗诪专: 讗祝 讻诇 讙讜驻讜 砖诇 讗讚诐, 砖谞讗诪专: "讜讛讬讛 讻讬 讬讗诪专讜 讗诇讬讱 注诇 诪讛 讗转讛 谞讗谞讞 讜讗诪专转 讗诇 砖诪讜注讛 讻讬 讘讗讛 讜谞诪住 讻诇 诇讘 讜专驻讜 讻诇 讬讚讬诐 讜讻讛转讛 讻诇 专讜讞 讜讻诇 讘专讻讬诐 转诇讻谞讛 诪讬诐" (讬讞讝拽讗诇 讻讗, 讬讘), 诪砖诪注 砖讘讗谞讞讛 讬砖 砖讘专讜谉 讻诇 讛讙讜祝 讻讜诇讜.


讜砖讜讗诇讬诐: 讜专' 讬讜讞谞谉 谞诪讬 讛讻转讬讘 [讙诐 讻谉 讛专讬 谞讗诪专] "讘砖讘专讜谉 诪转谞讬诐", 诪砖诪注 砖讗讬谉 讛讗谞讞讛 砖讜讘专转 讗转 讻诇 讙讜驻讜! 讜诪砖讬讘讬诐: 讗讬谉 讛讻讜讜谞讛 砖讛砖讘专讜谉 讛讜讗 专拽 注讚 讛诪转谞讬讬诐, 讗诇讗 讛讛讬讗 讚讻讬 诪转讞诇讗 [砖讻讗砖专 诪转讞讬诇讛] 讛讗谞讞讛 诇讛砖驻讬注 鈥� 诪谉 讛诪转谞讬诐 诪转讞诇讗 [讛讬讗 诪转讞讬诇讛]. 讜砖讜讗诇讬诐: 讜专讘 谞诪讬 讛讻转讬讘 [讙诐 讻谉 讛专讬 谞讗诪专] "讜谞诪住 讻诇 诇讘 讜专驻讜 讻诇 讬讚讬诐 讜讻讛转讛 讻诇 专讜讞", 诪砖诪注 砖讘讗谞讞讛 讬砖 砖讘专讜谉 讻诇 讛讙讜祝 讻讜诇讜! 讜诪砖讬讘讬诐: 砖讗谞讬 [砖讜谞讛] 砖诪讜注讛 砖诇 讘讬转 讛诪拽讚砖 讚转拽讬驻讗 讟讜讘讗 [砖讞讝拽讛 讘讬讜转专] 讜讛讬讗 讙讜专诪转 爪注专 讙讚讜诇, 讗讘诇 住转诐 讗谞讞讛 讗讬谞讛 讙讜专诪转 讗诇讗 砖讘专讜谉 讞爪讬 讛讙讜祝.


诪住讜驻专: 讛讛讜讗 讬砖专讗诇 讜讙讜讬 讚讛讜讜 拽讗讝诇讬 讘讗讜专讞讗 讘讛讚讬 讛讚讚讬 [砖讛讬讜 讛讜诇讻讬诐 讘讚专讱 讬讞讚]. 诇讗 讗讬诪爪讬 [讬讻讜诇] 讛讬讛 讛讙讜讬 诇住讙讜讬讬 讘讛讚讬 [诇诇讻转 讬讞讚 注诐] 讛讬砖专讗诇, 砖讛讬讛 诪讛诇讱 诪讛专 讬讜转专. 讗讚讻专讬讛 [讛讝讻讬专 诇讜] 讗转 讞讜专讘谉 讘讬转 讛诪拽讚砖 讻讚讬 诇爪注专讜 讜诇注讻讘讜. 谞讙讬讚 讜讗讬转谞讞 [谞讗谞拽 讜谞讗谞讞] 讛讬讛讜讚讬, 讜讗驻讬诇讜 讛讻讬 [讻讱] 诇讗 讗讬诪爪讬 [讬讻讜诇] 讛讬讛 讛讙讜讬 诇住讙讜讬讬 讘讛讚讬讛 [诇诇讻转 讗讬转讜], 砖注讚讬讬谉 讛讬讛讜讚讬 讛诇讱 诪讛专 讬讜转专. 讗诪专 诇讬讛 [诇讜] 讛讙讜讬: 诇讗讜 讗诪专讬转讜 [讛讗诐 讗讬谉 讗转诐 讗讜诪专讬诐] 砖讗谞讞讛 砖讜讘专转 讞爪讬 讙讜驻讜 砖诇 讗讚诐, 讜讗诐 讻谉 诪讚讜注 诇讗 讛砖驻讬注 注诇讬讱 讛讚讘专? 讗诪专 诇讬讛 [诇讜]: 讛谞讬 诪讬诇讬 诪讬诇转讗 讞讚转讬 [讚讘专讬诐 讗诇讛 讗诪讜专讬诐 讘讚讘专, 讘爪注专, 讞讚砖] 讗讘诇 讛讗 讚砖谞谉 [讝讜 砖讻讘专 砖谞讬谞讜 讜讛转专讙诇谞讜] 讘讛 鈥� 诇讗 诪砖驻讬注讛 注诇讬谞讜 讻诇 讻讱. 讚讗诪专讬 讗讬谞砖讬 [砖讗讜诪专讬诐 讗谞砖讬诐] 讻驻转讙诐: 讚诪诇驻讬 转讻诇讬 诇讗 讘讛转讛 [讝讜 砖专讙讬诇讛 讘砖讻讜诇 讬诇讚讬讛 讗讬谞谞讛 驻讜讞讚转] 讻砖诪转 讗讞讚 诪谉 讛讬诇讚讬诐, 讜讻讱 讛讜讗 讛讚讘专 讘诪讬 砖诪转专讙诇 诇爪专讜转.


讘砖谞讬谞讜 讘诪砖谞讛 砖讛讟讬讬诇讬谉 注讜谞转诐 讘讻诇 讬讜诐. 讜砖讜讗诇讬诐: 诪讗讬 [诪讛 驻讬专讜砖] "讟讬讬诇讬谉"? 讗诪专 专讘讗: 讘谞讬 驻讬专拽讬 [转诇诪讬讚讬诐 讛讛讜诇讻讬诐 诇砖谞讜转 驻专拽诐 讘讬砖讬讘讛 砖讘诪拽讜诪诐]. 讗诪专 诇讬讛 [诇讜] 讗讘讬讬 诇专讘讗, 讜讛拽砖讛 注诇 讚讘专讬讜: 诪讗谉 讚讻转讬讘 讘讛讜 [诪讬 讛诐 讗诇讜 砖谞讗诪专 讘讛诐] "砖讜讗 诇讻诐 诪砖讻讬诪讬 拽讜诐 诪讗讞专讬 砖讘转 讗讻诇讬 诇讞诐 讛注爪讘讬诐 讻谉 讬转谉 诇讬讚讬讚讜 砖谞讗" (转讛诇讬诐 拽讻讝, 讘), 讜讗诪专 专讘 讬爪讞拽: 讗诇讜 谞砖讜转讬讛谉 砖诇 转诇诪讬讚讬 讞讻诪讬诐 砖诪谞讚讚讜转 砖讬谞讛 诪注讬谞讬讛诐 讘注讜诇诐 讛讝讛 讜讘讗讜转 诇讞讬讬 讛注讜诇诐 讛讘讗, 诪砖诪注 诪讻讗谉 砖转诇诪讬讚讬 讞讻诪讬诐 诪转讬讬讙注讬诐 讛专讘讛 讘转讜专转诐, 讜讗讬谞诐 诪爪讜讬讬诐 讘注专讘 讘讘讬转, 讜讗转 讗诪专转 讘谞讬 驻讬专拽讬 [讜讗转讛 讗讜诪专 砖转诇诪讬讚讬诐 讛砖讜谞讬诐 驻专拽诐 讘讬砖讬讘讛] 讛诐 讛拽专讜讬讬诐 "讟讬讬诇讬诐"?!


讗诇讗 讗诪专 讗讘讬讬: 讬砖 诇讜诪专 讻驻讬 砖驻讬专砖 讝讗转 专讘, 砖讗诪专 专讘: 讛讻讜讜谞讛 讛讬讗 讻讙讜谉 专讘 砖诪讜讗诇 讘专 砖讬诇转, 讚讗讻讬诇 诪讚讬讚讬讛, 讜砖转讬 诪讚讬讚讬讛, 讜讙谞讬 讘讟讜诇讗 讚讗驻讚谞讬讛, 讜诇讗 讞诇讬祝 驻专讬住转拽讗 讚诪诇讻讗 讗讘讘讬讛 [砖讗讜讻诇 诪砖诇讜, 讜砖讜转讛 诪砖诇讜, 讜讬砖谉 讘爪诇 讘讬转讜, 讜讗讬谉 砖诇讬讞 讙讜讘讛 讛诪讬住讬诐 砖诇 讛诪诇讱 注讜讘专 注诇 驻转讞讜], 诪砖讜诐 砖诇讗 讬讚注讜 砖讛讜讗 讗诪讬讚, 讜讗讚诐 讻讝讛 砖讬砖 诇讜 驻专谞住讛 讜讗讬谉 诇讜 讚讗讙讜转 讛讜讗 讛拽专讜讬 "讟讬讬诇". 讻讬 讗转讗 [讻讗砖专 讘讗] 专讘讬谉 诪讗专抓 讬砖专讗诇 诇讘讘诇 讗诪专: 讻讙讜谉 诪驻谞拽讬 讚诪注专讘讗 [讛诪驻讜谞拽讬诐 砖诇 讗专抓 讬砖专讗诇] 讛诐 讛拽专讜讬讬诐 "讟讬讬诇讬诐".


讜诪住讜驻专 注诇 讻讜讞诐 砖诇 讘谞讬 讗专抓 讬砖专讗诇: 专' 讗讘讛讜 讛讜讛 拽讗讬 讘讬 讘讗谞讬 [讛讬讛 注讜诪讚 讘讘讬转 讛诪专讞抓], 讛讜讜 住诪讻讬 诇讬讛 转专讬 注讘讚讬 [讜讛讬讜 住讜诪讻讬诐 讗讜转讜 讘讛诇讬讻转讜 砖谞讬 注讘讚讬诐], 讗讬驻讞讬转 讘讬 讘讗谞讬 诪转讜转讬讛 [谞驻讞转 讘讬转 讛诪专讞抓 诪转讞转讬讜 讜谞讛专住], 讗讬转专诪讬 诇讬讛 注诪讜讚讗 [讛讝讚诪谉 诇讜 注诪讜讚] 砖注诪讚 注诇讬讜, 住诇讬拽 讜讗住拽讬谞讛讜 [注诇讛 讘注爪诪讜 讜讛注诇讛 讘讬讞讚 注讬诪讜 讗转 砖谞讬讛诐], 砖讻诇 讻讱 讛讬讛 讙讬讘讜专 讻讜讞. 讜讻讬讜爪讗 讘讝讛 诪住讜驻专: 专' 讬讜讞谞谉 讛讜讛 拽住诇讬拽 讘讚专讙讗 [讛讬讛 注讜诇讛 讘诪讚专讙讜转], 讛讜讜 住诪讻讬 诇讬讛 [讛讬讜 住讜诪讻讬诐 讗讜转讜] 专讘 讗诪讬 讜专讘 讗住讬. 讗讬驻讞转讗 讚专讙讗 转讜转讬讛 [谞砖讘专讛 讛诪讚专讙讛 砖诪转讞转讬讜], 住诇讬拽 讜讗住拽讬谞讛讜 [注诇讛 讜讛注诇讛 讗讜转诐]. 讗诪专讬 诇讬讛 专讘谞谉 [讗诪专讜 诇讜 讞讻诪讬诐]: 讜讻讬 诪讗讞专 讚讛讻讬 [砖讻讱], 砖讗转讛 讞讝拽 讻诇 讻讱, 诇诪讛 诇讬讛 诇诪讬住诪讻讬讛 [诇诪讛 爪专讬讱 诇住诪讜讱 讗讜转讜]? 讗诪专 诇讛讜 [诇讛诐]: 讗诐 讻谉 讗注砖讛 讜讗讜爪讬讗 讻讜讞讬 注转讛 诪讛 讗谞讬讞 诇注转 讝拽谞讛?


讙 砖谞讬谞讜 讘诪砖谞讛: 讜讛驻讜注诇讬诐 注讜谞转诐 砖转讬诐 (驻注诪讬讬诐) 讘砖讘转 (讘砖讘讜注). 讜诪拽砖讬诐: 讜讛转谞讬讗 [讜讛专讬 砖谞讬谞讜 讘讘专讬讬转讗]: 讛驻讜注诇讬诐 注讜谞转诐 讗讞转 讘砖讘转! 讗诪专 专' 讬讜住讬 讘专' 讞谞讬谞讗: 诇讗 拽砖讬讗 [讗讬谉 讝讛 拽砖讛]; 讻讗谉 讘诪砖谞讛 砖讗诪专谞讜 砖注讜谞转 讛驻讜注诇讬诐 驻注诪讬讬诐 讘砖讘讜注, 讛专讬 讝讛 讘注讜砖讬谉 诪诇讗讻讛 讘注讬专谉, 讻讗谉 讘讘专讬讬转讗 砖讗诪专谞讜 砖注讜谞转诐 驻注诐 讘砖讘讜注, 讛专讬 讝讛 讘注讜砖讬谉 诪诇讗讻讛 讘注讬专 讗讞专转. 转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱] 讻讚讘专讬讜: 讛驻讜注诇讬诐 注讜谞转诐 砖转讬诐 讘砖讘转, 讘诪讛 讚讘专讬诐 讗诪讜专讬诐 鈥� 讘注讜砖讬谉 诪诇讗讻讛 讘注讬专谉, 讗讘诇 讘注讜砖讬谉 诪诇讗讻讛 讘注讬专 讗讞专转 鈥�/b> 注讜谞转诐 讗讞转 讘砖讘转.

